TIIU JA LAIMA-Saadame teile soojad tervitused Laima ja Tiiu perest. Nüüdseks on nende nimeks  saanud vastavalt Malekula ja Drakoša. Kodus saavad lapsed hästi hakkama. Drakoša (end. Tiiu) õppis kohe ära vetsu leidmise ning toidust ei keeldu ta kunagi ära. Drakoša (end. Laima) on vastupidiselt natukene aram ja leidis toidukausid täna ülesse, eile toitsime lusikaga, kuid samuti ei ütle toidust ära. Omavahel hakkavad nad tasapisi klappima. Õhtul olid karvad turris mõlemal, kuid täna on juba olukord parem. Malekula üritab Drakošaga kontakti leida, kuid teine vastupidiselt uriseb ja lööb käpaga. Täna päeval  aga nägime progressi, kus lapsed jooksid üksteise taga, kuid väike nääklemine käib neil asja juurde.Mõlemale kiisule meeldib hirmsasti rääkida, peaaegu kogu aeg käib piuksumine majas. Magavad nad veel eraldi. Vanadest kommetest tahab Malekula magada kõrgemal ja kardab kõrgust vähem kui teine. Drakoša tahab alati olla süles. Kiisud jäid ka täna esimest korda üksi koju, kuid kui keegi koju jõudis olid mõlemad kohe ärkvel ja kontakti valmis. Kodu oli täiesti korras ja laamendamata. Vaatamata sellele, et täna  müristas ja lõi välku, olid mõlemad kassipojad väga tubli ja magasid rahulikult diivani peal. Niisiis jutule kokkuvõte. Drakoša on julgem, kuid rahulikum. Malekula on natukene aram, kuid kepsleb ringi nagu jänes ja harrastab ronimist mööda ronimispuid ja diivani tagaselga.